Тхылъыр щIэныгъэм и IункIыбзэIухщ
Бейтыгъуэн Сэфарбий мы псалъэжьыр хьэкъ тщищIыну къалэн зыхуигъэувыжами къехъулIащ, шэч хэмылъу. Ар тхылъым хуэпэжати (и гукъэкIыжхэм хэтщ зэрыцIыкIурэ тхылъыр зэриIэпэгъур), щIэныгъэм и IункIыбзэIухыр къыIэщIилъхьащ. Абы куэдым гу зэрылъатам и щыхьэткъэ мыр? Тхылъыр фIыуэ зылъагъухэм я Международнэ союзым 2011 гъэм Диплом къритауэ щытащ «За многолетний и самоотверженый труд во имя и во славу Книги» жиIэу. Мыбы ефIэкIын тыгъэ щы-Iэу пIэрэ уи дежкIэ, Сэфарбий, жысIэу сеупщIамэ: «Тхылъ къызэрысщэхун ахъшэ», — жиIэну къыщIэкIынт.
ЩIэныгъэ куэдым яIэщ, ауэ ар къызэрагъэсэбэп щIыкIэкIэ зэтехуэркъым. ЩIэныгъэшхуэ зиIэр, дунейм щекIуэкIыр къыгурымы-Iуэжу, хьэршым хэтым хуэдэу, къыщынэ щыIэщ. Къохъу щIэныгъэ зригъэгъуэтам хуэфэщэн лэжьыгъэ цIыхум и гуащIэ къыщимыхьыж.
Сэфарбий тхылъхэмрэ гъащIэмрэ къыхиха щIэныгъэмрэ гупсысэмрэ хьэпIацIэщыгъэу къызэролъэлъ, «къафщтэ» жыхуиIэ щIыкIэу. Абы и гупсысэ къызэщIэкъуэкIэр апхуэдизкIэ гъэщIэгъуэнщ, къыхэкъузыкIащи, мыр псалъэжь жыпхъэм нигъэсыфакъэ, щыжыпIэр мащIэкъым. Щапхъэ. «Бзаджэм и лъэр бгъэувмэ, хеящIэу увынущ», «Дыгъуасэр зи нобэм пщэдей иIэкъым», «Гумызагъэр гугъэзагъэщ».
Мыбыхэм Iущыгъэ, ущие зэрахэлъым къинэмыщIауэ, езыхэр уи гум ибубыдэну тыншщ аллитерацие жыхуаIэр (хьэрф дэкIуашэхэм я макъ зэщIэжьыуэр) къызэригъэсэбэпым и фIыщIэкIэ. «Къэзгъэсэбэпынщ» жыпIэкIэ пхузэфIэкIынукъым — ар уи бзэр зэрыбейм, нэхъыжьхэм яIа псэ-лъэкIэр уи тхьэкIумэм къызэри-нам я щыхьэту къыщIэкIынщ.
Сэфарбий и тхыгъэхэм сыхэплъэжын хуей щIэхъуам щхьэусыгъуитI иIэщ. Япэр 2016 гъэм абы тхылъитI къызэрыдигъэкIаращ: «Время творец сущего. Эссе: миниатюры, афоризмы», «Кавказская война и адыги: история и политика. Думы в контексте Гете» — аращ а тхылъхэм яфIищар.
ЕтIуанэ щхьэусыгъуэр — Сэфарбий и ныбжьыр мы гъэм илъэс 75-рэ зрырикъуращи, сэ ар къы-зэлъытатэмэ, 2017 гъэр а тхыдэтхым, философым, тхакIуэм и гъэу згъэувынт, абы и IэдакъэщIэкIхэм нэхъыбэ езгъэджэн щхьэкIэ.
ЩIезгъэджэнум и зы щхьэусыгъуэри жысIэнут. КIыщокъуэ Алимрэ Бейтыгъуэн Сэфарбий-рэщ псалъэмакъышхуэ зращIэ-кIа тхыгъэ зиIэу си щхьэкIэ сызыщыгъуазэр — «Нал къута» романымрэ «Кабарда и Ермолов» тхыдэ очеркхэмрэ. КIыщокъуэм и романыр ябзу ядыжа совет пропагандэм темыхуэу къыщIэкIат. «Кабарда и Ермолов» тхылъращи, мы зауэм зи лъапсэр игъэгъущыпэ пэта адыгэхэр пхуегъэувэлIэнукъым Ермоловыр зэгуэр Пушкин, Грибоедов, Рылеев сымэ, нэгъуэщIхэми я щытхъукIэ щIагъэнауэ зэрыщытам. А щытхъур зыхуэдам «Проконсул Кавказа глазами соотечественников» IыхьэмкIэ дыщегъэгъуазэ Сэфарбий.
Иджыблагъэ телевизорымкIэ къагъэлъэгъуащ бзылъхугъэ 80-м щIигъу зыукIа щIэпхъаджащIэр къызэрыщIагъэщам теухуа нэтын. Абы и щхьэгъусэм жиIэрт ар цIыху щабэу, гушыIэ хэлъу, унагъуэм теубгъуауэ щытауэ. Ермоловым щхьэкIи апхуэдэ гуэр пхужыIэнущ: ар Урысейм и дежкIэ лIыхъужьщ, Къэбэрдейм дежкIэ — лIыукIщ. Абы щхьэкIэ узэдауэкIэ къикIын щыIэкъым. Ауэ зи тетыгъуэхэм лъэпкъымрэ Хэкумрэ зэрахъумэн акъыл яIэн, жыжьаплъэу щытын зэрыхуейращ Бейтыгъуэным зыт-ригъащIэр. Абы арэзы темыхъуэн къэгъуэтыгъуейщ, ауэ блэкIам дризэдауэ щхьэкIэ, нобэми тлъагъуркъым, зэрыжаIэу, зи щхьэм бадзэ тезыхужыфхэр лъэпкъым егупсысу, «щIэблэ — бзэ — хабзэ — щIыналъэ — псэукIэ» жыхуэтIэным хуэдэхэмкIэ Iуэху убзыхуа яIэу.
Иджы тхылъыщIэхэм я дежкIэ згъэзэжынщ.
«Кавказская война и адыги: история и политика» зыфIищамкIэ Сэфарбий жэуап иритыжу аращ Епифанцев А. А. къыдигъэкIа «Неизвестная Кавказская война. Был ли геноцид адыгов?» тхылъым.
Кавказ зауэми ар зи щхьэ ирикIуа лъэпкъхэм я дунейми хищIыкIыр зэрымащIэр нэрылъагъуу, пцIы иупсу, пагагъ хэлъу «къытхуеплъыхыу» тха Епифанцевым тегъэщIапIэ ищIыну хэтщ Бейтыгъуэн Сэфарбий («Кабарда: история и фамилии»), Щоджэн Асхьэд («Земля адыгов») сымэ я тхылъхэр.
Бейтыгъуэным и тхыгъэр тегъэщIапIэ имыщIами, Епифанцевыр абы жэуапыншэу къыхуэгъэнэну къыщIэкIынтэкъым, Сэфарбий щIэныгъэншагъэр игу зэрытемы-хуэм тызощIыхьри.
ТхылъитIми седжащи, щIэныгъэлIхэм я гупсысэм и куууагъыр зыхэсщIэфар пэжмэ, Бейтыгъуэныр куэдкIэ йофIэкI «щIакIуэ кIапэм» тезышам. Ар езы Епифанцевым нэрылъагъу щыхъун щхьэкIэ, сыту фIыт Урысейм и телеканалхэм ирагъэкIуэкI «политикэ рингхэм» хуэдэ гуэ- рым щызэIубгъэщIэну.
Зызыпыпшэм и шыфэлIыфэм ущыщымыгъуазэм деж къыпщыщIынур Сэфарбий абы гуригъэIуэжауэ къэплъытэ хъунущ и тхылъымкIэ.
Дэ нэгъуэщIхэм едгъэлейуэ дакъыщыхъунри хэлъщ, ауэ 1950 гъэхэм къыщыщIэдзауэ ди лъэпкъым иIэ хъуа интеллигенцэм хуэдэ зимыIэ лъэпкъышхуэ куэд щыIэщ. ДиIэщ къытхыхьэхэм е дызыхыхьэхэм яхуэдгъэлъэгъуэн лэжьыгъэшхуэ зи гуащIэм къихьа щIэныгъэлIхэр, композиторхэр, сурэтыщIхэр, тхакIуэхэр. А плеядэм хэтщ зы философ, мы щIэ-ныгъэм и лъабжьэр зыгъэтIылъахэм «ядэуэршэрыфу», уеблэмэ я щыуагъэр «ягуригъэIуэ-жыфу» е я гупсысэм пищэу.
Сэфарбий и гупсысэкIэм узыIэпешэ, макъамэ дахэм хуэдабзэу. Дэ «клише» псалъэм къызэщIедгъэубыдэ гупсысэкIэм, псэлъэкIэм Сэфарбий пхуегъэувэлIэнукъым. Ар хьэкъ пщащI «Время творец сущего» тхылъым ит эссехэм, миниатюрэхэм, жыIэгъуэхэм.
Сэ абыхэм сагъэгушхуэ, сыт хуэдэ утыкуи ибгъэхьэ хъун философ, тхыдэтх, публицист дызэриIэр зыхызощIэри.
Мы зэманым зыгуэрым зыгуэр ебгъэгъэщIэгъуэну гугъущ, тхылъ еджэным теухуауэ жыпIэмэ. ТелефонкIэ зэпсэлъэнымрэ сурэт гъэщIэгъуэнхэр зэхуегъэхьынымрэ зи гъащIэр теу- хуар нэхъыбэщ. ЦIыху губзыгъэм итхам еджэныр къатохьэлъэ: е хущIэмыхьэжхэрэ е сыт и лъэныкъуэкIи ткIий хъуа дунейм «лирикэ» къыщызылъыхъуэр мащIэ?
Мы Iуэхум узыгъэгупсысэ хэлъми (лъэхъэнэ къэс езым и нэщэнэхэр иIэжщ), аракъым нэхъыщхьэу къэслъытэр, атIэ а щIэныгъэ лIэужьыгъуэр дэри дызэриIэрщ.
И жыIэгъуэхэм (афоризмхэм) ящыщ зы щапхъэу къэсхьынут, урысыбзэкIэ зэритхам хуэдэу. «Представители мировой культу- ры, независимо от их конкретной национальной принадлежности, состоят в духовном родстве, по сути образуя единую наднацио- нальную прослойку без кастовых предрассудов». Адыгэ псалъэжь щыIи: «Удын зэхэдзэ нэхърэ — акъыл зэхэдзэ», — жиIэу. Сэфарбии зи гугъу ищIыр акъыл зэхэдзэращ, дыкIэрыщIауэ дунейр удын зэхэдзэм хуагъакIуэ щхьэкIэ.
Мы тхылъыр пхуэгъэтIылъыркъым, унэджысыну ухуейщ. Ауэ езыр къобзэджэкI: зы тхыгъэ гуэрым е усэм я гугъу здищIым, а тхылъми ар зи IэдакъэщIэкIми уегъэлъыхъуэ, ауэ къыбгуроIуэ узэрыкIэщIэмыхьэнур. Зы щапхъэ, и эссехэм ящыщу.
Исторические параллели. Великий композитор Людвиг ван Бетховен (1770 — 1827) был близко знаком с князем, венским арис-тократом Карлом Лихновским (1756 — 1814), который был его поклонником. Выходец из «третьего сословия», Бетховен держался с большим чувством собственного достоинства. Как-то он сказал Лихновскому: «Тем, чем вы являетесь, вы обязаны случайности своего рождения. Тем, чем я являюсь, я обязан самому себе. Князей существует и будет существовать тысячи. Бетховен — только один».
Аналогичную мысль высказал и выдающийся кабардинский поэт-импровизатор Ляша Агноков (1851 — 1918). По своему сословному по-ложению он относился к узденям третьей степени, т.е. был мелким дворянином. Однажды ему понадобилось переправиться через бурную реку, но он на минуту остановился в нерешительности. Тут подвернулся человек из перво- степенной кабардинской дворянский фамилии Коголкиных, кото-рый и вызвался переправить Агнокова. В завязавшемся диало- ге Ляша Османович в свое оправдание сказал, намекая на сословное различие:
Уэ зыр уитхьэлэми,
бэлыхьтэкъым,
Къэбэрдейр зэрыуэркъ минт.
Сэ ситхьэлэмэ, арат бэлыхьыр —
ДжэгуакIуэншэу фыкъызыхэнат!
(Нало Заур. Лъабжьэмрэ щхьэкIэмрэ. Налшык. 1991.101-нэ н.)
В обоих случаях речь шла об уникальной творческой личности. В этом они идентичны. Конечно, есть и различие: Агноков сравнительно недавно извлечен из мрака забвения и, кроме как на родине, мало кому известен, а Бетховена знает весь цивилизованный мир; каковы судьбы — такова и степень известности необыкновенно одаренных людей.
Сильное впетчатление оставляет другое высказывание Агнокова. На одной заупокойной молитве эфенди отозвался уничижительно о женщине, утверждая, что она неугодна Аллаху. Возражая ему, Агноков разразился стихами, которые заканчиваются так:
ЦIыхубзым и нэфIымрэ
ТхьэфIым и гущIэгъумрэ сыхыумыгъадэ!
Пожалуй, это — самая возвышенная оценка, которую когда-либо давали женщине не только мужчины, но и носители прекрасной половины самим себе: ставится знак равенства между Творцом и его созданием. К ней приблизился, и то выборочно, лишь Ницше: «Совершенная женщина есть более высокий тип человека, чем совершенный мужчина, но и нечто гораздо более редкое». А Л. Н. Толстой свое негативное отношение к женщине выразил своеобразно. «А я про баб скажу правду, — писал он, — когда одной ногой в могиле буду, — скажу, прыгну в гроб, крышкой прикроюсь — возьми-ка меня тогда!»
Оценка такого строгого критика, каким был Агноков, — свидетельство высокого социального статуса кабардинской (черкесской) женщины в своем народе, которым, судя по авторитетным словам Ницше и Л. Н. Толстого, не пользовались немки и русские женщины.
Адрей псом я гугъу сщIынкъыми, Агънокъуэ Лашэ и щIэинхэр зэрыт тхылъым уигъэлъыхъуэнукъэ мы эссем?!
Бейтыгъуэным и тхыгъэ кIэщIхэмкIэ ущегъэгъуазэ «дунейр щымыджэмыпцIэ» лъандэрэ цIыхуцIэ зиIэм и нэгу щIэкIамрэ ахэм ятеухуауэ цIыху Iущхэм жаIамрэ. Абы уи зэхэщIыкIым зрегъэужь, мыхьэнэ зэтыпхъэмрэ уи нэр зыхуэбуфIыцIын хуеймрэ зэхэбгъэкIыфын хуэдэу уеущий, ар дунейм нэхъ тыншу утезыгъэтын хьэл-щэным хуэбгъэкIуэфынущ, щIэныгъэрэ акъылрэ къыхэпхыфынущ, ухуеймэ.
ЩIэныгъэм нэхъыщхьэ дыдэу хэлъыр щхьэхуит узэрищIращ. Сэфарбий зэрыжиIауэ: «ЛъакъуитIкIэ щымытыфыр хьэлъакъуиплIу тыншу мэув! Апхуэдэхэм зэи ящыщ ухъунукъым, щIэныгъэ уиIэмэ».
Езы Сэфарбий зэрыжиIэмкIэ, и жыIэгъуэхэр тхыдэ-философие, художественно-философие тхыгъэхэщ.
Афоризмхэр щызэхуэхьэсауэ тхылъ куэд дунейм тетщ. Апхуэдэхэр тхылъ тедзапIэхэм къызэрымыкIуэу ягъэщIэращIэ, абыкIэ зыгуэрым ухуэупсэ зэрыхъунум тращIыхьу. Акъылымрэ псэмрэ къагъэщIар лъапIэкъэ! «Энциклопедиция мудрости», «Золотая энциклопедия мудрости» — апхуэ- дэ фIэщыгъэцIэщ хуагъэфащэр а тхылъхэм. Дэри иджы диIэщ, зыгуэр къыщIэупщIэххэ хъумэ, яхуэдгъэлъэгъуэн философ. Уеблэмэ зи афоризмкIэ цIэрыIуэхэм яхэткъым Бейтыгъуэным и Iэдакъэм къыщIэкIам хуэдиз зиIэ. Ахэр зэфэзэщу фIы защIэщ пхужыIэнукъым, ауэ, уеблэмэ Пушкини къехъулIакъым гъуэзэджэ защIэ къызэринэкIын. «ФIыр мащIэщ, мащIэр фIыкъым», — жеIэ Сэфарбий. Фегупсысыт мыбы къызэщIиубыдам!
Бейтыгъуэныр зыцIыхум абы и гушыIэкIэр ящIэ. Уи акъылыр псынщIэу умыгъэлажьэмэ, жиIэр къыпхуэмыубыдынри хэлъщ. Тхылъым, сыкъыщыпыгуфIыкI къысхуихуэу сыщеджэкIэ, си псэм зегъэпсэху. Феджэт.
Хьэл IуэнтIам къыщохъу езым хуэдэу захуэ щымыIэу.
Удэфа гуп слъагъумэ, ерыжыбыжьу жыжьауэр сигу къокI.
Хуэмыхьын зытеплъхьэм и лъэр щIощIэри, ари зехьэным къыхохъуэ.
Къызэрабжым хуэдэу дунейм цIыху куэд теткъым — нэхъыбэр гуэтщ, бгъурытщ, телъщ.
Дунейм тетхэм яхэббжэну
къыпщыгугъ
Ширдий Маринэ.
